Δήμος Παπαφλέσσα

Ο Δήμος Παπαφλέσσα ήταν δήμος του νομού Μεσσηνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1998-2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Πύλου-Νέστορος. Βρισκόταν στο κεντρικό τμήμα του νομού, στην ενδοχώρα. Ο δήμος αποτελούταν από 5 δημοτικά διαμερίσματα και είχε συνολικό πληθυσμό 2.205 κατοίκους σύμφωνα με την απογραφή του 2001. Έδρα του δήμου ήταν το Βλαχόπουλο.

Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς:
 Δ.δ. Βλαχοπούλου [ 1.421 ]   
 το Βλαχόπουλο [ 1.346 ]   
 το Κούμαρο [ 75 ]   
 Δ.δ. Μανιακίου [ 109 ]   
 το Μανιάκι [ 59 ]   
 το Τουλούπα Χάνι [ 50 ]   
 Δ.δ. Μαργελίου --  το Μαργέλι [ 116 ]
 Δ.δ. Μεταμορφώσεως --  η Μεταμόρφωσις [ 400 ]
 Δ.δ. Παπαφλέσσα [ 159 ]   
 ο Παπαφλέσσας [ 90 ]   
 οι Άγιοι Απόστολοι [ 22 ]   
 το Κοντογόνι [ 47 ]

 Δήμαρχος 
Ως το 1998, ο Παπαφλέσσας ήταν κοινότητα. Πρόεδροι της κοινότητας μετά τη Μεταπολίτευση διετέλεσαν οι: Ευάγγελος Γιαννακόπουλος (ως το 1982), Γεώργιος Ταγκαλάκης (1983-86), ο οποίος εξελέγη με ποσοστό 100% και η Σοφία Κοσμοπούλου (1991-98).Κοινότητα Παπαφλέσσα, Αποτελέσματα εκλογών από την ΕΕΤΑΑ. 
Μοναδικός δήμαρχος Παπαφλέσσα ήταν ο φυσικός Περικλής Ψώνης (1944-2019) με καταγωγή από το Βλαχόπουλο. Απεβίωσε ο τ.Δήμαρχος Παπαφλέσσα Περικλής Ψώνης, messinialive.gr, 19 Μαρτίου 2019, ανακτήθηκε στις 19 Μαρτίου 2020. Ο Ψώνης εξελέγη για πρώτη φορά δήμαρχος το 1998 με ποσοστό 50,08% και επανεξελέγη το 2002 (52,4%) και το 2006 (47,7%), υπηρετώντας ως τις 31 Δεκεμβρίου 2010, οπότε καταργήθηκε ο δήμος.   Δήμος Παπαφλέσσα, Αποτελέσματα εκλογών από την ΕΕΤΑΑ. 

Εξωτερικοί σύνδεσμοι
Υπουργείο Εσωτερικών, δήμοι του σχεδίου Καποδίστριας 

 Παραπομπές 

Π
Κατηγορία:Επαρχία Πυλίας